शहनाज गिल और शेफाली जरीवाला पर भड़कीं राखी सावंत, बोलीं- शर्म नहीं आती जो...Video Viral  
शेफाली और शहनाज पर भड़कीं राखी सावंत
शो में खुद का नाम यूज होता देख एक्ट्रेस ने करवाई शिकायत
वीडियो शेयर कर राखी सावंत ने सुनाई खरी खोटी
टीवी का सबसे धमाकेदार और विवादित शो 'बिग बॉस 13' (Bigg Boss 13) लोगों का खूब मनोरंजन कर रहा है. 'बिग बॉस 13' में होने वाले नए टास्क या गतिविधियां दर्शकों को मनोरंजित करने के साथ-साथ उन्हें कई बार खूब हंसाते भी हैं. लेकिन हाल ही में बिग बॉस  की एक्स कंटेस्टेंट और एक्ट्रेस राखी सावंत शो के कुछ सदस्यों पर भड़कीं नजर आ रही हैं. इतना ही नहीं, उन्होंने शहनाज गिल, शेफाली जरीवाला (Shefali Zariwala) और हिमांशी खुराना के खिलाफ शिकायत दर्ज कराने की भी बात कही है. दरअसल, एक टास्क के दौरान शहनाज गिल (Shehnaz Gill) का व्यवहार देखकर कांटा लगा गर्ल शेफाली जरीवाला ने उन्हें पंजाब की राखी सावंत कहा था, जिसे सुनकर राखी सावंत काफी भड़कीं नजर आईं. 

A post shared by Rakhi Sawant (@rakhisawant2511) on Nov 8, 2019 at 4:16am PST

राखी सावंत (Rakhi Sawant) ने इंस्टाग्राम पर अपना वीडियो शेयर कर शेफाली जरीवाला (Shefali Zariwala) और शहनाज गिल (Shehnaz Gill) पर अपना गुस्सा जताया. उन्होंने वीडियो में कहा, "आप लोग मुझे क्या समझते हैं. मैंने शेफाली जरीवाला और शहनाज गिल (Shehnaz Gill) जैसे कंटेस्टेंट के खिलाफ कंप्लेन कर दी है. मैं इतनी बिजी रहती हूं और आप लोग बिग बॉस में मेरा नाम खराब कर रहे हो. आप लोगों को शर्म नहीं आती. सलमान खान, ये लोग मेरा नाम खराब कर रहे हैं बिग बॉस में." अपने एक वीडियो में राखी सावंत ने कहा, "ये सब लोग मेरे पीछे हाथ धोकर क्यों पड़े हुए हैं. शर्म नहीं आती मुझे इतना ट्रोल करते हुए." राखी सावंत के यह वीडियो सोशल मीडिया पर खूब वायरल हो रहे हैं, इनमें एक्ट्रेस काफी भड़की हुई भी नजर आ रही हैं. 

A post shared by Rakhi Sawant (@rakhisawant2511) on Nov 8, 2019 at 4:08am PST

बता दें कि 'बिग बॉस 13' (Bigg Boss 13) में बीते दिन ही रश्मि देसाई (Rashmi Desai), सिद्धार्थ शुक्ला (Sidharth Shukla) और अरहान खान के बीच लड़ाई हो गई. इस बीच सिद्धार्थ शुक्ला और रश्मि देसाई एक-दूसरे पर काफी भड़के नजर आ रहे थे. वहीं, घर में इस बार आरती सिंह के बाद कांटा लगा गर्ल शेफाली जरिवाला को कैप्टन के तौर पर चुना गया. दरअसल, कैप्टन के लिए शेफाली और हिमांशी के बीच वोटिंग हुई थी, जिसमें दोनों को एक जैसे ही वोट मिले थे. ऐसे में खुद आरती सिंह ने बिग बॉस के कहने पर शेफाली जरिवाला को घर के कैप्टन के रूप में चुना.